**ЧАСТНА ПРОФИЛИРАНА АНГЛИЙСКА ГИМНАЗИЯ”Джордж Байрон”-Русе**

тел.: 0898 904 464, Лиценз на МОН РД 14-37/16.08.2017г.

ГОДИШЕН УЧЕБЕН ПЛАН НА УЧИЛИЩЕТО

ЗА УЧЕБНАТА 2019/2020 ГОДИНА

Настоящият план е приет на заседание на Педагогическия съвет с протокол № 10/04.09.2019г. и утвърден със Заповед № 1 / 16.09.2019г.

*Съдържание*

Раздел I

1. Кратък анализ и оценка на действителното състояние на дейността на училището........................................................................................3
2. Мисия на училището............................................................................4
3. Визия ня училището.............................................................................4
4. Цели на училището...............................................................................4
5. Стратегии в дейността на училището.................................................5
6. Приоритети в дейността на училището..............................................5

Раздел II – дейности за реализиране на целите, стратегиите и приоритетие

1. Административна дейност...................................................................6
2. Социално-битова и стопанска дейност...............................................6
3. Честване на празници и провеждане на училищни празненства.....6
4. Провеждане на олимпиади...................................................................7
5. Квалификационна дейност...................................................................8
6. Контролна дейност................................................................................8
7. Теми и график на заседанията на Педагогическия съвет..................9
8. Основни приоритети във взаимодействията с факторите от социалната среда.................................................................................10
9. Задачи и форми за работа на Комисията за борба с противо­об­ществените прояви на малолетните и непълнолетните...................11

 10. Задачи и форми за работата на комисията по безопасност на движението, охрана на труда и защита при природни бедствия............12

РАЗДЕЛ I

1. Кратък анализ и оценка на действителното състояние на дейността на училището

 Цялостната дейност на ЧПАГ „Джордж Байрон” през учебната 2018-2019 година протече съгласно залегналите в годишния план задачи. В училището се обучаваха 14 ученици, разпределени в 3 паралелки.

 В училището е създадена система за организация по всички видове дейности, съгласуваност и отчетност на резултатите, осигурено е единство, непрекъснатост и пълноценност на учебно-възпитателният процес (УВП). Правилното планиране на УВП е решаващо условие за усъвършенстване качеството на организацията, структурата и методиката на обучение в училище. Пос­­тиг­натите много добри резултати от УВР са благодарение на създадените добри условия на обучение и възпита­ние.

Постигнати бяха успехи по следните направления:

* през изминалата учебна година не е имало ученици на поправителни изпити
* всички зрелостници успешно положиха държавни зрелостни изпити и са приети в престижни университети в и извън страната
* изградени бяха добри връзки с родителите, които бяха своевременно информирани за всички належащи въпроси, свързани с дейността на училището и обучението на учениците
* учениците са мотивирани, за което говорят ниският брой отсъствия и много добрите им резултати
* учителският колектив е високо квалифициран и отговорно отстояваше професионалните си ангажименти
* на всички учители бе осигурена творческа свобода за възможно най-пълно реализиране на целите на учебно-възпитателния процес

Необходимо е:

* да продължи работата по гражданското образование на учениците
* да се повиши мотивацията на учениците да участват по-активно в извънучилищни мероприятия, особено ученически състезания и олимпиади
* да се разширят връзките с родителите с цел да се увеличи броят на съпричастните и активно участващи в училищния живот
* да се търсят нови методи и средства за обогатяване на материално-техническата база и библиотечния фонд
* да продължи работата по осигуряване на подготовка, съответстваща на европейските образователни стандарти

2. Мисия на училището

Формиране на личности с висока интелектуална под­го­товка и култура с ярко изразено гражданско съзнание и поведение, способни за ефективна обществена ре­а­­ли­зация. Възпитание и обучение според дър­жав­­­­ни­те образователни изисквания и стандартите на Европейския съюз в духа на демократичните ценности; адекватно ориентиране в динамично променящия се съв­­­ременен свят и създаване на високо отговорно по­ве­дение за участие в обществения живот. Усвояване и формиране на общочовешки и национални ценности, развитие на индивидуалността и стимулиране на творческите заложби.

3. Визия на училището

Утвърждаване на ЧПАГ „Джордж Байрон” като конкурентноспособно училище, способно да формира у учениците национални и общочовешки добродетели при подготовката им за социализация и реализация. Усъвършенстване на професионалните умения на педагогическата колегия, обособяането й като екип от високо отговорни личности, проявяващи толерантност и загриженост и зачитане на човишкото достойнство. Училището се стреми да формира знания и личностни умения у учениците за активно взаимодействие със социалната среда, уважение към гражданските права и отговорности.

4. Цели на училището

- издигане и утвърждаване престижа на училището

- повишаване качеството на учебно-възпитателната работа

- ускорено и ефективно изучаване на чужди езици

- осигуряване на условия за физическо, умствено, нравствено и социално развитие на подрастващите

- повишаване квалификацията на учителите

- създаване на много добри материални условия на обучение и труд

- изграждане на образовани личности с възможности за реализация

5. Стратегии в дейността на училището

- издигане на качествено ново ниво на подготовка на учениците и акцентиране на профилирано обучение

- показване на практическата приложимост на изучаваното учебно съдържание и поставяне на ученика в активна позиция по отношение на знанията

- акцентиране върху способностите за самостоятелно получаване на знания и тяхното правилно използване

- обогатяване на материалната база

- обогатяване на творческата дейност на учители и ученици чрез прилагане на нови форми и методи на обучение.

 6. Приоритети в дейността на училището

 - акцентиране върху подготовката по български език и чуждоезиково обучение; приоритетно обучение по профилиращите учебни предмети и тези в ЗИП;

 - повишаване ефективността на учебно-възпитателната работа чрез подобряване организацията на учебния процес и повишаване професионалната подготовка, компатантност и квалиикация на педагогическите кадри;

 - подобряване на вътрешно-училищната квалификационна и методическа дейност;

 - повишаване качеството на педагогическия и административния контрол;

 - задоволяване на специфичните интереси и потребности на учениците чрез ефективно използване на материално-техническата база;

 - гражданско образование.

РАЗДЕЛ II

Дейности за реализиране на целите, стратегиите и приоритетите

1. Административна дейност

|  |  |  |
| --- | --- | --- |
| Дейност | Отговорници | Срок |
| Изготвяне на Списък Образец №1 за учебната година | Директор | м. 09 |
| Изготвяне на годишни разпределения на учебния материал по учебни предмети и плановете на класните ръкавадители | Виктория Белева | м. 09 |
| Изготвяне на графици за всички видове дейности в училище | Виктория Белева | м. 10 |
| Преглед на задължителната документация за началото на учебната година | Директор, Виктория Белева | м. 09 |
| Планиране на потребностите от педагогически кадри | Директор | м. 09 |
| Планиране на необходимата учебна и училищна документация | Директор, Виктория Белева | м. 09 |

1. Социално-битова и стопанска дейност

|  |  |  |
| --- | --- | --- |
| Дейност | Отговорници | Срок |
| Технологизиране на основните процеси на въвеждане на информацията | Захари Генков | м. 09 |
| Превантивна работа с колектива и всички ученици за създаване атмосфера на недопускане рушене и унищожаване на придобито училищно имущество | Директор, класни ръководители | м. 09 |
| Определяне на приоритетите при обогатяване на материално-техническата база и тяхното подреждане по приоритети | Директор, учители | м. 09 |
| Обезпечаване на неотложни потребности от учебно-технически средства | Директор | м. 09 |
| Планиране на ремонтните дейности за летния сезон | Директор | м. 06 |
| Изготвяне на план за работа през зимните месеци и осигуряване на нормален учебен процес | Директор, Виктория Белева | м. 09 |

1. Честване на празници и провеждане на училищни празненства

|  |  |  |
| --- | --- | --- |
| Дейност | Отговорници | Срок |
| Тържествено откриване на учебната година | Директор, комисия: 1. Виктория Белева2. Веселка Тодорова | 16.09 |
| Ден на независимостта на България | Захари Генков, Виктория Белева | 22.09 |
| Ден на народните будители | Захари Генков, Виктория Белева | 01.11 |
| Коледни тържества  | Комисия:1. Виктория Белева2. Надежда Георгиева | 21-22.12 |
| Обесването на Васил Левски | Комисия:1. Виктория Белева2. Захари Генков | 19.02 |
| Трети март – ден на Освобождението на Бъргария | Комисия:1. Виктория Белева2. Захари Генков | 03.03 |
| Великденско тържество /изложба-конкурс на шарени яйца/ | Комисия:1. Виктория Белева2. Ирина Стоянова | 20.04 |
| Празници на английския език и английската книга | Комисия:1. Виктория Белева2. Векелка Тодорова | м. 05 |
| Ден на славянската писменост и култура | Комисия:1. Виктория Белева2. Любомир Гатев | 24.05 |
| Първи юни - международен ден за защита на детето | Класни ръководители | 01.06 |
| Ден на Ботев и на загиналите за освобождението на България | Комисия:1. Виктория Белева2. Захари Генков | 02.06 |
| Закриване на учебната година | Директор, класни ръководители | по график за приключване на учебната година |

1. Провеждане на олимпиади

Олимпиадите се организират и провеждат съгласно указание за про­веждане на олимпиади в средните училища през учебната 2019-2020 година утвърдено от Министерство на образованието и науката и График за провеждане на олимпиади

|  |  |  |
| --- | --- | --- |
| Олимпиада по: | Отговорници | Срок |
| Български език и литература 8-12 клас | Владимир Дачев | по национален план |
| Английски език 8-12 клас | Виктория Белева | по национален план |
| История и цивилизация 8-12 клас | Захари Генков | по национален план |
| География и икономика | Захари Генков | по национален план |
| Биология и здравно образование | Величка Сидова | по национален план |
| Химия и опазване на околната среда | Светлана Генчева | по национален план |

1. Квалификационна дейност – съгласно Плана за квалификация в ЧПАГ „Джордж Байрон”

|  |  |
| --- | --- |
| Теми  | Форми  |
| Демократизиране на учебния процес чрез мобилизиране на родителската активност | самообразование |
|  | семинари |
|  | практикуми |
|  | тренинги |
|  | открити уроци |
|  | други |

1. Контролна дейност
	1. Обект и предмет на контролната дейност:

- учебната работа на учениците и техните учебни резялтати

- учебната, педагогическата и организационната работа на учителите

- работата на помощния и обсляжващ персонал

 6.2 Форми на контрална дейност:

 - педагогически проверки:

 \*превантивни

 \*тематични

 \*текущи

 - административни проверки:

 \*на училищната документация, сързана с учебния процес

 \*на друга документация: техническа и технологична, документи за материалните и стоковите дейности, по трудово-правните отношения с персонала, свързана с финансовата дейност

 - проверки на социално-битовата и стопанска дейност

 - проверка по спазването на училищния правилник, изготвените графици, правилника за осигуряване на БУВОТ, седмично разписание

 - проверка по изпълнението на препоръките, дадени от експерти от РУО на МОН и други проверяващи институции

6.3 Срокове:

Контролната дейност в училище се осъществява на базата на изготвения план за контролната дейност на директора, където са упоменати конкретните срокове.

1. Теми и график на заседанията на Педагогическия съвет

м. септември: 01-08.09.

1. Анализ на дейностите по организиране и подготовка на новата учебна
година
2. Запознаване с изискванията на МОН за организиране на дейността за
учебната 2019/2020 г.
3. Предстоящи задачи
4. Приемане на
* Списък-Образец №1 за разпределение на часовете по предмети;
* Приемане на седмичното разписание на учебните занятия за I
учебен срок
* Приемане на училищен учебен план, изменения и допълнения;
* Правилник за дейността на гимназията
* Правилник за осигуряване на безопасни условия за възпитание,
обучение и труд;
* План за обучение по безопасност на движението
* Годишен план на гимназията
* Сформиране на комисия за борба с противообществените прояви

5. Други

м. октомври; 07-11.10.

1. Отчитане на резултатите от проведената проверка на входно равнище
2. Запознаване със здравословното състояние на учениците
3. Други

м. декември; 02-06.12.

1. Отчитане на резултатите от трите директорски теста по английски език
2. Състояние на обучението по английски език и по другите учебни
предмети
3. Други

м. февруари: 03-07.02.

1. Отчитане и обсъждане на резултатите от учебно-възпитателната работа
през I учебен срок
2. Приемане на седмичното разписание на учебните занятия за II учебен
срок
3. Предстоящи основни дейности на гимназията през II учебен срок
4. Планиране на дейности във връзка с проверка на качеството на
чуждоезиковото обучение и по другите учебни предмети
5. Други

м. май: 25-29.05.

1. Анализ и отчитане на резултатите от проведените проверки по учебните
предмети - междинно и изходно ниво за II учебен срок
2. Набелязване на мерки за успешно приключване на учебната година

м. юли: 03.07.

1. Доклад на класните ръководители за движението на учениците от 9-12
клас и за годишните резултати
2. Анализ на резултатите от проведените изпити и проверки изходно ниво
по предмети. Изводи и препоръки
3. Доклад - анализ на УВР през изтеклата учебна година. Предложение за
усъвършенстване. Анкетно проучване
4. Основни приоритети във взаимодействията с факторите от социалната среда

А. Интеграционни връзки

 1. Засилване на интеграционните връзки с други учебни заведения от Русе и в страната

 2. Утвърждаване на контактите с обществени, културни и научни институции с цел ефективно подпомагане на многообразното въздействие върху подрастващите;

 3. Обогатяване на съвместната дейност и сътрудничество с НПО;

 4. Развитие на връзките с други образователни институции и частни образователни и издателски фирми, които биха били полезни на училището;

 5. Установяване на по-тесни контакти с Училищното настоятелство и с фирми, за съвместни дейности,с цел подобряване на материалната база в училище.

 6. Организационни контакти със следните институции:

 - Център за гражданска защита;

 - Противопожарна охрана;

 - Детска педагогическа стая;

 - Център за работа с деца;

 - нестопански организации;

 - музеи;

 - висши учебни заведения;

 - медии;

 - регионална библиотека.

Б. Взаимодействие с родителите

 1. Осъществяване на взаимодействие с родителската общност чрез съвместна дейност с училищното настоятелство.

 2. Ангажиране на училищното настоятелство при решаване на училищни проблеми

 3. Засилване на взаимодействието с родителските активи по класове за постигане на синхрон между семейното и училищното възпитание.

 4. Съдействие от родителите при подготовка и провеждане на училищни мероприятия.

 5. Изготвяне на анкетни карти за родителите относно изнасяне на училищни проблеми

 6. Изготвяне на график за срещи на родителите с учителите.

 7. Изготвяне на табло за информация на родителите.

 8. Провеждане на родителски срещи:

 м. септември

Запознаване на родителите с Правилника за дейността на училището и училищния учебен план, План за действие при БАК, Правилник за БУВОТ и други училищни документи.

 м. декември

Готовност на учениците за приключване на първи учебен срок. Запознаване с училищната програма за превенция на наркоманията, сектите и детската престъпност.

 м. април

Готовност за приключване на учебната година. Обсъждане предстоящите държавни зрелостни изпити за 12 клас.

 м. май

Анализ на учебно-възпитателната работа през изминалата година.

1. Задачи и форми за работа на Комисията за борба с противо­об­ществените прояви на малолетните и непълнолетните
	1. Задачи:

- проучване за ученици с асоциални прояви и картотекирането им;

- изясняване на причините, довели до извършване на противообществени прояви;

- организиране на превантивна работа с ученици и родители.

 9.2 Форми на работа:

 - провеждане на индивидуални разговори;

 - провеждане на психологически изследвания;

 - проучване на социални контакти.

 9.3 Дейностите за реализиране на основните задачи са включени в плана за работа на комисията.

 10. Задачи и форми за работата на комисията по безопасност на движението, охрана на труда и защита при природни бедствия

* 1. Задачи:

- формиране на система от специални знания, умения и навици, необходими за успешната адаптация към живота;

- прецизиране конкретните особености на училището и авариите, които могат да възникнат в и около него;

- осигуряване знания за безопасно движение и за особеностите и опасностите на движението по пътищата;

- формиране умения и навици у учениците за мотивирано поведение при бедствия, отговорно отношение към въпросите за личната безопасност и придобиване на практически умения за оказване на първа помощ.

 10.2 Форми на работа:

 - теоретическо и практическо обучение на учениците;

 - провеждане на семинари, тренинги, практикуми и други с учителите;

 - превантивна работа.

 10.3 Дейностите за реализиране на основните задачи са включени в плана за работа на училищната комисия.